Albēns Lermuzū

Albēns Lermuzū (; dzimis , miris ) bija franču vieglatlēts un sporta šāvējs, olimpiskās sudraba medaļas ieguvējs. Viņš startēja 1896. gada vasaras olimpiskajās spēlēs.Albin Lermusiaux  Sports Reference

 1896. gada vasaras olimpiskās spēles 
Lermuzū 1896. gada vasaras olimpiskajās spēlēs Atēnās startēja divos sporta veidos — šaušanā un vieglatlētikā. Vieglatlētikā viņš startēja trijās disciplīnās, bet šaušanā — vienā disciplīnā.

Pirmā distance, kurā viņš startēja, bija 800 metru skrējiens. Šajā disciplīnā Lermuzū otrajā priekšskrējienā ieguva pirmo vietu ar rezultātu 2 minūtes 16.6 sekundes un kvalificējās fināla kārtai. Fināla kārtā, kas notika trīs dienas pēc priekšskrējiena, viņš nepiedalījās. 

1500 metru skrējienā Lermuzū ar rezultātu 4 minūtes un 36 sekundes finišēja trešajā vietā, iegūstot bronzas medaļu. Šajā distancē viņš piekāpās Austrālijas sportistam Edvīnam Flekam (zelta medaļas ieguvējs) un ASV sportistam Artūram Bleikam (sudraba medaļas ieguvējs).  Olimpisko spēļu laikā trešās vietas ieguvējs netika apbalvots, Starptautiskā Olimpiskā komiteja viņam bronzas medaļu piešķīra vēlāk, ar atpakaļejošu datumu.

16. aprīlī Lermuzū bija viens no 17 sportistiem, kas startēja maratona distancē. Viņš no šīs distances izstājās 32 kilometrā. 

Albēns Lermuzū startēja arī 200 metru šaušanā ar militāro šauteni. Viņa iegūtais rezultāts šajā disciplīnā nav zināms; viņš varētu būt ieņēmis kādu no 14. līdz 41. vietai.

 Rezultāti 
 Sporta veids  Disciplīna  Rezultāts  Vieta   200 metri, militārā šautene  Nav zināms  14/41 800 metri  2:16.6 (2. priekšskrējiens)  Nefinišēja (fināls) —1500 metri  4:36.0  Maratons  Nefinišēja  — 

 Citas aktivitātes 
Albēns Lermuzū bija sporta kluba Racing Club de France biedrs. Viņš uzvarēja vairākos Francijas krosa čempionātos (1895. gadā) un 1500 metru distancēs (1896. gadā). Uzstādīja vairākus nacionālos rekordus, kas tolaik bija arī Eiropas rekordi.

 Atsauces 

 Ārējās saites 
 Albēns Lermuzū (SOK profils) 
 Albēns Lermuzū (Sports Reference profils) 

Kategorija:1874. gadā dzimušie
Kategorija:1940. gadā mirušie
Kategorija:Francijas šāvēji
Kategorija:Francijas vieglatlēti
Kategorija:Francijas sportisti 1896. gada vasaras olimpiskajās spēlēs
Kategorija:Šāvēji 1896. gada vasaras olimpiskajās spēlēs
Kategorija:Vieglatlēti 1896. gada vasaras olimpiskajās spēlēs
Kategorija:1896. gada vasaras olimpisko spēļu medaļnieki
Kategorija:Olimpiskie bronzas medaļnieki vieglatlētikā
Kategorija:Francijas olimpiskie bronzas medaļnieki